 tfa
                                           udskrift
                                                af
                           sø- & handelsrettens dombog
                                         ____________
                                           kendelse
afsagt den 2. februar 2015.
b-56-14
s aps under konkurs
(advokat lars skanvig)
mod
x
indledning
denne sag drejer sig om konkurskarantæne i tilknytning til behandling af konkursboet s
aps. selskabet er ifølge en fuldstændig rapport fra erhvervsstyrelsen stiftet den 28. juni 2011
af x med en selskabskapital på 80.000 kr., der blev indbetalt kontant til kurs 312,5. selskabets
havde regnskabsår fra 1. juli til 30. juni, og første regnskabsperiode løb fra den 28. juni 2011
til den 30. juni 2011. x har ifølge samme rapport siden stiftelsen været registreret som direk-
tør i selskabet. selskabets formål var at drive tøjforretning og dermed efter ledelsens skøn
forbundet virksomhed.
                                                           -2-
erhvervsstyrelsen traf den 5. februar 2014 beslutning om tvangsopløsning af selskabet, og
den 25. marts 2014 blev advokat lars skanvig udnævnt som likvidator. på dennes anmod-
ning blev selskabet den … 2014 taget under konkursbehandling, og likvidator blev samtidig
udpeget som kurator i konkursboet.
skifteretten har den 12. september 2014 taget kurators indstilling om at indlede konkurska-
rantæne mod x til følge.
påstande
i et processkrift modtaget i sø- og handelsretten den 26. september 2014 har kurator nedlagt
påstand om, at x pålægges konkurskarantæne i tre år.
processkriftet er telefonisk forkyndt for x den 24. november 2014, hvor hun samtidig bekræf-
tede at have modtaget rettens brev af 29. september 2014 med bilag. brevet indeholdt en
svarfrist på 14 dage fra forkyndelsen. x har ikke svaret på rettens henvendelser og har såle-
des hverken nedlagt en påstand eller anmodet om mundtlig behandling. sagen er herefter
behandlet på skriftligt grundlag.
oplysninger i sagen
det hedder i kurators processkrift blandt andet:
       ”…selskabets virksomhed bestod i at drive en tøjforretning. tøjforretningen blev drevet fra lejede
       lokaler på adressen … københavn.
       en gennemgang af selskabets kontoudtog sammenholdt med oplysninger fra udlejer af lokalerne,
       u, viser, at selskabet har været i drift i perioden fra den 15. juli 2011 til den 31. august 2013. le-
       jekontrakt vedrørende lokalerne beliggende … københavn fremlægges som bilag 4 og kontoud-
       skrifter for selskabets konto i sydbank for perioden 29. juni 2011 til 8. januar 2014 (med undtagel-
       se af posteringsoversigter for perioden 8. juli 2011 til 31. august 2011) fremlægges som bilag 5.
                                                     -3-
kurator har adskillige gange forgæves forsøgt at komme i kontakt med x, bl.a. for en drøftelse af
årsagen til selskabets konkurs. konkursen synes på grundlag af kurators undersøgelser at skyldes,
at selskabets drift var indstillet, og at selskabet, som var insolvent, herefter undlod at indlevere
årsregnskab til erhvervsstyrelsen.
selskabet opsagde efter det oplyste lejemålet vedrørende lokalerne beliggende … københavn, med
virkning fra den 31. august 2013, hvorefter driften antageligt endeligt er ophørt.
1.1 bogføring
på trods af drift i selskabet har x ikke til kurator indleveret selskabets bogføringsmateriale. det
fremgår af selskabets kontoudtog (bilag 5), at der har været bogføringspligtige transaktioner i hele
perioden fra den 29. juni 2011 til den 8. januar 2014.
1.2 indberetning af moms og indeholdelse af a-skat
selskabet har haft pligt til at foretage kvartalsvis indberetning af moms, jf. momslovens § 47, stk.
5.
for perioden 1. oktober 2011 til 31. december 2011 er der den 2. april 2012 indberettet købsmoms
med kr. 57.054 og salgsmoms med kr. 47.366 (bilag 6). for perioden fra den 1. januar 2012 til den
31. marts 2012 er der den 6. juli 2012 indberettet købsmoms med 27.633 og salgsmoms for kr.
44.804 (bilag 7). endelig er der for perioden fra den 1. april 2012 til den 30. juni 2012 den 11.
september 2012 indberettet købsmoms for kr. 49.503 og salgsmoms for kr. 66.141 (bilag 8). der er
ikke indberettet moms for perioderne den 1. juli 2012 til den 30. september 2012, den 1. oktober
2012 til den 31. december 2012, den 1. januar 2013 til den 31. marts 2013, den 1. april 2013 til
den 30. juni 2013 og den 1. juli 2013 til den 30. september 2013, jfr. oversigt over selskabets
momsindberetninger, der vedlægges som bilag 9.
det fremgår af selskabets kontoudtog, at selskabet har modtaget betalinger for kr. 242.550 i perio-
den fra den 1. juli 2012 til den 30. september 2012 (bilag 5). der skulle således have været indbe-
rettet salgsmoms i denne periode for i hvert fald kr. 60.638. i perioden 1. oktober 2012 til 31. de-
cember 2012 har selskabet modtaget betalinger for kr. 262.840,56 (bilag 5). der skulle således have
været indberettet salgsmoms i denne periode for i hvert fald kr. 65.710. fra 1. januar 2013 til 31.
                                                         -4-
     marts 2013 har selskabet modtaget betalinger for kr. 349.293,33 (bilag 5). der skulle således have
     været indberettet salgsmoms i denne periode for kr. 87.323. i perioden fra den 1. april 2014 til den
     30. juni 2014 har selskabet modtaget betalinger for kr. 201.722,48 (bilag 5). der skulle således ha-
     ve været indberettet salgsmoms i denne periode for i hvert fald kr. 50.431. endelig har selskabet i
     perioden 1. juli 2013 til 30. september 2013 modtaget betalinger for 242.619,99, og der skulle såle-
     des have været indberettet salgsmoms for perioden for i hvert fald kr. 60.655.
     selskabet har haft pligt til at indeholde a-skat af lønudbetalinger, jf. kildeskattelovens § 46, stk. 1.
     selskabet har samtidig haft pligt til at indberette indkomsten til indkomstregisteret hver den 10. i
     måneden for så vidt angår den forudgående måned, jf. indkomstregisterlovens § 4, stk. 1.
     der er løbende i perioden september 2011 til juli 2013 udbetalt i alt kr. 295.417. udbetalingerne er
     mærket ”overført a conto løn” eller lignende. udbetalingerne anses på det foreliggende grundlag,
     og idet selskabet efter det oplyste ikke har haft ansatte, for at være sket til x.
     på det foreliggende grundlag anses betalingerne for at være indeholdelsespligtige lønudbetalinger,
     jf. kildeskattelovens § 46, og indberetningspligtige, jf. indkomstregisterlovens § 3, jf. skattekontrol-
     lovens § 7, stk. 1, nr. 1.
     der ses ikke at være foretaget indberetning af lønudbetalingerne, ligesom der ikke ses at være inde-
     holdt eller indbetalt a-skat på noget tidspunkt (bilag 10).
     desuden er der i selskabets driftsperiode udbetalt i alt kr. 521.249,04 mærket ”bankoverf. lån til-
     bageført” eller ”overført lån x”, og i perioden 23. august 2013 til 29. august 2013 er der overført
     i alt kr. 12.970 mærket ”overført salg af privat tøj”. der ses ikke at være ydet lån fra x til selska-
     bet. ligeledes er det ikke dokumenteret, at x skulle have solgt sit private tøj gennem selskabet. ud-
     betalingerne, i alt kr. 534.219,04, må på dette grundlag anses for ulovlige anpartshaverlån til x,
     jfr. selskabslovens § 210. der ses heller ikke at være foretaget indberetning til skat af disse udbe-
     talinger…”
synspunkter
kurator har i sit processkrift til støtte for påstanden anført:
                                                        -5-
     ” anbringender
     x har i perioden fra stiftelsen den 28. juni 2011 indtil hendes fratræden som direktør i forbindelse
     med, at selskabet den 25. marts 2013 blev taget under tvangsopløsning, tilsidesat selskabets pligt
     til registrering og dokumentation, jf. bogføringslovens § 6 – 9. overtrædelse af de nævnte be-
     stemmelser kan være strafbar efter bogføringslovens § 16.
     x har for perioden den 1. juli til den 30. september 2012, den 1. oktober til den 31. december 2012,
     den 1. januar 2013 til den 31. marts 2013, den 1. april 2013 til den 30. juni 2013 og i perioden fra
     den 1. juli 2013 til den 30. september 2013 tilsidesat selskabets pligt til at indberette korrekt
     moms, jf. momslovens § 57. forsætlig eller groft uagtsom overtrædelse af momslovens § 57, kan
     være strafbar efter momslovens § 81, stk. 1, nr. 2.
     x har for perioden september 2011 til juli 2013 tilsidesat selskabets pligt til at indeholde a-skat af
     lønudbetalinger, jf. kildeskattelovens § 46. forsætlig eller groft uagtsom overtrædelse af kildeskat-
     telovens § 46 kan være strafbar efter kildeskattelovens § 74, stk. 1, nr. 1.
     x har for perioden september 2011 til juli 2013 tilsidesat selskabets pligt til at indberette lø-
     noplysninger korrekt til indkomstregisteret, jf. indkomstregisterlovens § 2 – 3, jf. skattekontrollo-
     vens § 7, stk. 1, nr. 1. forsætlig eller groft uagtsom overtrædelse af indkomstregisterlovens § 2 kan
     være strafbar efter indkomstregisterlovens § 11, stk. 1.
     endelig har x i selskabets driftsperiode udbetalt i alt kr. 534.219,04 til sig selv. udbetalingerne ses
     fremstår ikke som relaterede til selskabets drift eller forretningsmæssigt begrundede i øvrigt. udbe-
     talingerne er i strid med selskabslovens § 210. overtrædelse af selskabslovens § 210 straffes med
     bøde, jfr. selskabslovens § 367.
     det gøres på det grundlag gældende, at x har udøvet groft uforsvarlig forretningsførelse, og at
     hun derfor er uegnet til at deltage i ledelsen af en erhvervsvirksomhed, jf. konkurslovens § 157. x
     bør derfor pålægges konkurskarantæne i 3 år, jf. herved konkurslovens § 158, stk. 1, 1. pkt., idet
     der ikke er særlige grunde, der taler for, at konkurskarantæne bør pålægges for en kortere periode
     end 3 år, jf. bestemmelsens 2. pkt.”
sø- og handelsrettens afgørelse
                                                  -6-
x har fra stiftelsen af selskabet og frem til fristdagen været direktør for selskabet og har såle-
des deltaget i ledelsen af selskabet senere end 1 år før fristdagen, jf. konkurslovens § 157, stk.
1.
det lægges efter det af kurator oplyste til grund, at x som selskabets ledelse har tilsidesat sin
pligt til at bogføre korrekt, til at indberette korrekt moms og til at indeholde a-skat af lønud-
betalinger og indberette lønoplysninger korrekt til indkomstregistret. det lægges videre efter
det af kurator oplyste til grund, at x i driftsperioden har udbetalt i alt 534.219 kr. til sig selv,
og at beløbet udgør et ulovligt anpartshaverlån.
på dette grundlag finder skifteretten, at x har udøvet groft uforsvarlig forretningsførelse.
herefter, og under hensyn til hendes handlemåde og omstændighederne i øvrigt, finder skif-
teretten, at det er rimeligt at pålægge x konkurskarantæne, jf. konkurslovens § 157, stk. 1 og
2.
den pålagte karantæne løber i tre år, jf. konkurslovens § 158, stk. 1, og regnes fra det tids-
punkt, hvor kendelsen er endelig.
                                         derfor bestemmes:
x pålægges konkurskarantæne i tre år.
x betaler inden 14 dage fra dato til statskassen sagens omkostninger med 10.000 kr.
                                       thomas finne andersen
                                                (sign.)
               -7-
         ___ ___ ___
udskriftens rigtighed bekræftes
  sø- og handelsretten, den
